રિશી કપૂરના તમામ સીન, અકસ્માતે ફની બની જતા ઝઘડાના સીન, એકદમ કૂલ દાદા અને પૌત્રો વચ્ચેની મીઠડી કેમિસ્ટ્રી જેવી ઘણી મોમેન્ટ આ ફિલ્મમાં વેરાયેલી પડી છે. પરંતુ આ પરિવારના પ્રૉબ્લેમ વિજય માલ્યા કરતાં પણ વધારે છે. જો આજે હૃષીકેશ મુખરજી હોત તો રાજેશ ખન્ના જેવા કોઈ બાવર્ચીને મોકલીને આ કપૂરપરિવારના તમામ પ્રશ્નો સૉલ્વ કરી નાખ્યા હોત. અફસોસ કે તે નથી એટલે આપણે ફિલ્મ જોવા જઈએ તો કૉટનનો સારામાંનો એક રૂમાલ સાથે રાખવો.